6. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ Αριθ.25266 της 4/16 Μαΐου 1989 (ΦΕΚ Β΄363) Κανονισμός λειτουργίας της νομαρχιακής επιτροπής. Έχοντας υπόψη: 1.Τις διατάξεις της παρ.4 του άρθρ.35 του Νόμ. 1622/1986, «Τοπική αυτοδιοίκηση-περιφερειακή ανάπτυξη και δημοκρατικός προγραμματισμός» (ΦΕΚ 92/14.7.1986 τεύχος Α)και του άρθρ.32 παρ.7 του Νόμ.1832/1989 «Τροποποίηση και συμπλήρωση της νομοθεσίας για την τοπική αυτοδιοίκηση, την αποκέντρωση και άλλες διατάξεις» (ΦΕΚ 54Α). 2.Τις διατάξεις του άρθρ.23 του Νόμ.1558/1985 «Κυβέρνηση και Κυβερνητικά όργανα» (ΦΕΚ 137/26.7.1985, τεύχος Α΄),σε συνδυασμό με τις διατάξεις του άρθρ.4 του Π.Δ.137/1986 «Συγκρότηση της Γενικής Γραμματείας Δημόσιας Τάξης, σε Υπουργείο Δημόσιας Τάξης» (ΦΕΚ 51/24.4.1986 τεύχος Α΄),αποφασίζουμε: Άρθρ.1.-Η εσωτερική λειτουργία της νομαρχιακής επιτροπής του Νόμ.1622/1986, διέπεται από τον παρόντα κανονισμό. Σύγκληση και λειτουργία  της νομαρχιακής επιτροπής Άρθρ.2.-Η νομαρχιακή επιτροπή συνεδριαζει, υποχρεωτικά, τουλάχιστον δυο φορές το μήνα, καθώς και όταν το απαιτούν οι υποθέσεις της αρμοδιότητάς της. 2.Ο Πρόεδρος, καλεί τα μέλη της νομαρχιακής επιτροπής σε συνεδρίαση, με γραπτή πρόσκληση στην οποία αναφέρονται τα θέματα της ημερήσιας διάταξης. Η πρόσκληση δημοσιεύεται στο κατάστημα της νομαρχιακής αυτοδιοίκησης και επιδίδεται στα μέλη της νομαρχιακής επιτροπής, τρεις τουλάχιστον ολόκληρες ημέρες, πριν από την ημέρα, που ορίζεται για τη συνεδρίαση. Μέλος της νομαρχιακής επιτροπής, που δεν κατοικεί στην έδρα της νομαρχιακής αυτοδιοίκησης, οφείλει αμέσως μετά την εγκατάστασή του, ως νομαρχιακού συμβούλου να δηλώσει στον πρόεδρο της νομαρχιακής επιτροπής, τη διεύθυνση κατοικίας του και να ορίσει, με την ίδια δήλωση στην έδρα της νομαρχιακής αυτοδιοίκησης, αντίκλητο, στον οποίο θα επιδίδονται οι προσκλήσεις για τις συνεδριάσεις της νομαρχιακής επιτροπής. Σελ.52,618 Τεύχος ΙΒ-4-3Σελ.68 3.Σε κατεπείγουσες περιπτώσεις, η πρόσκληση αυτή μπορεί να επιδοθεί και την ημέρα της συνεδρίασης. Στην πρόσκληση πρέπει να αναφέρεται για ποιό λόγο η συνεδρίαση είναι κατεπείγουσα. Στην περίπτωση αυτή η επιτροπή, έχει δικαίωμα να αποφασίζει με την απόλυτη πλειοψηφία του συνολικού αριθμού των μελών της, ότι ένα θέμα που είναι γραμμένο στην ημερήσια διάταξη, ως κατεπείγον, είναι κατεπείγον και να συζητήσει και να πάρει απόφαση γι’ αυτό το θέμα με την ίδια πλειοψηφία. 4.Η νομαρχιακή επιτροπή συζητεί και αποφασίζει επί των θεμάτων, που είναι γραμμένο στην ημερήσια διάταξη-πρόσκληση. Μπορεί, επίσης, να αποφασίζει και για θέματα, που δεν είναι γραμμένα στην ημερήσια διάταξη-πρόσκληση, εάν τα θέματα αυτά χαρακτηρισθούν ως κατεπείγοντα, με απόφαση της επιτροπής που λαμβάνεται με την απόλυτη πλειοψηφία του συνολικού αριθμού των μελών της. Με την ίδια πλειοψηφία η επιτροπή, λαμβάνει απόφαση επί του θέματος, που με την προηγούμενη απόφασή της χαρακτήρισε ως κατεπείγον. Στην περίπτωση που η επιτροπή συζητά το θέμα και λαμβάνει απόφαση με την ανωτέρω πλειοψηφία, θεωρείται ότι το έχει κρίνει ως κατεπείγον. Τόπος συνεδρίασης, απαρτία και λήψη απόφασης νομαρχιακής επιτροπής Άρθρ.3.-1.Οι συνεδριάσεις της νομαρχιακής επιτροπής είναι δημόσιες και γίνονται στο κατάστημα της νομαρχιακής αυτοδιοίκησης. 2.Η νομαρχιακή επιτροπή έχει απαρτία, εφόσον τα μέλη που είναι παρόντα, αποτελούν την απόλυτη πλειοψηφία του συνολικού αριθμού των μελών της. Απόλυτη πλειοψηφία, υπάρχει, όταν οι παρόντες είναι περισσότεροι από τους απόντες. 3.Αν μετά από δυο συνεχείς προσκλήσεις η επιτροπή δεν έχει απαρτία, συνεδριάζει ύστερα από τρίτη πρόσκληση και παίρνει αποφάσεις μόνο για τα θέματα που είναι γραμμένα στην αρχική ημερήσια διάταξη, εφόσον τα μέλη που είναι παρόντα, αποτελούν το ένα τρίτο τουλάχιστον του συνολικού αριθμού των μελών της. Στην τρίτη πρόσκληση πρέπει να υπενθυμίζεται αυτή η διάταξη. 3.Α.αα.6 Νομαρχιακή Αυτοδιοίκηση-Δεύτερος Βαθμός Τοπικής Αυτοδιοίκησης 4.Η επιτροπή παίρνει τις αποφάσεις της με την απόλυτη πλειοψηφία των παρόντων, αν δεν υπάρχει άλλη διάταξη που να ορίζει διαφορετικά. Σε περίπτωση ισοψηφίας επικρατεί η ψήφος του προέδρου. Απόλυτη πλειοψηφία των παρόντων είναι ο ακέραιος αριθμός που είναι αμέσως μεγαλύτερος από το ένα δεύτερο του αριθμού τους. 5.Οι ψηφοφορίες της επιτροπής είναι πάντοτε φανερές και γίνονται με ονομαστική κλήση, εκτός από τις περιπτώσεις που προβλέπεται από το νόμο ή άλλη διάταξη μυστική ψηφοφορία, η οποία γίνεται με ψηφοδέλτια. Πρακτικά συνεδριάσεων Άρθρ.4.-1.Στη συνεδρίαση της νομαρχικής επιτροπής τηρούνται πρακτικά, που γράφονται από το γραμματέα της επιτροπής σε ειδικό βιβλίο. 2.Στα πρακτικά, που τηρεί ο γραμματέας, καταχωρίζονται και οι αποφάσεις της επιτροπής και η γνώμη των τυχόν μειοψηφούντων. Για να αποφεύγονται αμφισβητήσεις, ως προς τη σωστή τήρηση των πρακτικών, τηρούνται πρόχειρα συνοπτικά πρακτικά που μονογράφονται απ’ όσους συμμετέχουν στη συνεδρίαση. Το καθαρό βιβλίο των πρακτικών θεωρείται και μονογραφείται από υπάλληλο της Νομαρχιακής Αυτοδιοίκησης που ορίζεται από τον πρόεδρο του Νομαρχιακού Συμβουλίου. 3.Στα πρακτικά γράφονται τα ονόματα όλων των μελών, που συμμετέχουν στη συνεδρίαση καθώς και των απόντων και υπογράφονται από τον πρόεδρο, και το γραμματέα. 4.Τα πρακτικά, κάθε συνεδρίασης, παίρνουν ιδιαίτερο αριθμό. Κάθε χρόνο αρχίζει νέα αρίθμηση. Πρακτικό συντάσσεται και όταν η συνεδρίαση ματαιώνεται για οποιοδήποτε λόγο. Κάθε απόφαση της επιτροπής παίρνει ιδιαίτερο αριθμό και στην αρχή κάθε χρόνου, γίνεται νέα αρίθμηση και των αποφάσεων αυτών. 5.Τρείς μέρες μετά τη συνεδρίαση της νομαρχιακής επιτροπής, δημοσιεύεται πίνακας στον οποίο σημειώνονται, τα θέματα που συζητήθηκαν, ο αριθμός των αποφάσεων και περίληψη, του περιεχομένου. Ο πίνακας αυτός, που υπογράφεται από τον γραμματέα αναρτάται στον ειδικό χώρο των ανακοινώσεων της νομαρχιακής αυτοδιοίκησης, εφόσον άλλες διατάξεις δεν προβλέπουν ειδικό τρόπο για τη δημοσίευση των αποφάσεων της νομαρχιακής επιτροπής. Για τις δημοσιεύσεις αυτές, συντάσσεται αποδεικτικό από ένα υπάλληλο της νομαρχιακής αυτοδιοίκησης ή άλλο δημόσιο όργανο. Ο Πρόεδρος της νομαρχιακής επιτροπής στέλνει στο νομάρχη απόσπασμα των πρακτικών, που περιλαμβάνει κάθε απόφαση της νομαρχιακής επιτροπής χωριστά, μαζί με αντίγραφο του αποδεικτικού της δημοσίευσης, μέσα σε προθεσμία δέκα ημερών από τη συνεδρίαση. Αρμοδιότητες προέδρου  Νομαρχιακής Επιτροπής Άρθρ.5.-1.Ο πρόεδρος της νομαρχιακής επιτροπής:(α) καταρτίζει την ημερήσια διάταξη των συνεδριάσεων, (β)συγκαλεί την επιτροπή, εισηγείται τα θέματα και διευθύνει τις συνεδριάσεις της,(γ)δίνει και αφαιρεί το λόγο στα μέλη της νομαρχιακής επιτροπής και μπορεί να θέσει χρονικούς περιορισμούς στις αγορεύσεις του, (δ)επιμελείται, ώστε οι υποθέσεις που έχει προετοιμάσει η επιτροπή, να σταλούν στο νομαρχιακό συμβούλιο,(ε)καλεί τους αρμόδιους υπηρεσιακούς παράγοντες για εισήγηση στην επιτροπή των θεμάτων που θα συζητήσουν, (στ)εκτελεί τις αποφάσεις της επιτροπής,(ζ)στέλνει στο νομάρχη αντίγραφο κάθε απόφασης της επιτροπής. 2.Αν ο πρόεδρος απουσιάζει ή κωλύεται, τον αναπληρώνει το μέλος του νομαρχιακού συμβουλίου, που ορίζεται με απόφαση του προέδρου, ως αναπληρωτής του, στην προεδρία του νομαρχιακού συμβουλίου. Αν δεν έχει οριστεί ο Αναπληρωτής του προέδρου, χρέη προέδου, εκτελεί το αιρετό μέλος του νομαρχιακού συμβουλίου, που έλαβε τους περισσότερους σταυρούς προτίμησης με το ψηφοδέλτιο του συνδυασμού που πλειοψήφισε και αν αυτός κωλύεται, το αμέσως επόμενο και ούτω καθ’ εξής. Κωλύματα συμμετοχής στη συνεδρίαση Άρθρ.6.-1.Ένα μέλος της νομαρχιακής επιτροπής δεν μπορεί να πάρει μέρος στη συζήτηση ενός θέματος ή στην κατάρτιση μιας απόφασης της νομαρχιακής επιτροπής, αν ο ίδιος ή συγγενής του, μέχρι δευτέρου βαθμού εξ αίματος ή εξ αγχιστείας, έχει υλικό συμφέρον. Απόφαση που έχει ληφθεί κατά παράβαση της διάταξης αυτής είναι άκυρη. 2.Αν δεν σχηματίζεται απαρτία εξαιτίας των μέλών που έχουν δηλώσει κώλυμα, το νομαρχιακό συμβούλιο με απόφασή του, ορίζει άλλα μέλη του, στην νομαρχιακή επιτροπή σε αντικατάσταση των μελών που έχουν κώλυμα. Τα πρόσωπα αυτά, διατηρούν την ιδιότητα του μέλους της νομαρχιακής επιτροπής, μέχρι τη λήψη της απόφασης για την οποία υπήρχε το κώλυμα για τα τακτικά μέλη της επιτροπής. Υποχρεώσεις των μελών της νομαρχιακής επιτροπής Άρθρ.7.-1.Τα μέλη της νομαρχιακής επιτροπής, έχουν υποχρέωση να μετέχουν σε όλες τις συνεδριάσεις τους, καθώς και να εκτελούν τα λοιπά καθήκοντά τους, που προβλέπει ο νόμος. Έχουν επίσης, υποχρέωση μέσα στα πλαίσια των καθηκόντων τους, να εκτελούν με επιμέλεια κάθε εργασία, που τους αναθέτει νόμιμα η νομαρχιακή επιτροπή. (Μετά τη σελ.52,618) Σελ.52,619 Τεύχος ΙΒ-4-3Σελ.69 Νομαρχιακή Αυτοδιοίκηση-Δεύτερος Βαθμός Τοπικής Αυτοδιοίκησης 3.Α.αα.6 2.Το μέλος της νομαρχιακής επιτροπής, εκφράζει τη γνώμη του και ψηφίζει ελεύθερα. 3.Τα μέλη της νομαρχιακής επιτροπής, έχουν δικαίωμα να ζητούν από τον πρόεδρο αυτής, πληροφορίες και στοιχεία, που είναι χρήσιμα για την άσκηση των καθηκόντων τους. Γραμματέας νομαρχιακής επιτροπής Άρθρ.8.-1.Γραμματέας της νομαρχιακής επιτροπής, ορίζεται με τον αναπληρωτή του, με απόφαση του προέδρου του νομαρχιακού συμβουλίου, ένας από τους υπαλλήλους της νομαρχιακής αυτοδιοίκησης. 2.Ο γραμματέας της νομαρχιακής επιτροπής επιμελείται της κοινοποίησης των προσκλήσεων προς τα μέλη της, συντάσσει τα πρακτικά των συνεδριάσεων, φροντίζει για την υπογραφή τους από τα παριστάμενα στη συνεδρίαση, πρόεδρο και μέλη, τηρεί το βιβλίο πρακτικών της νομαρχιακής επιτροπής όπως και όλα τα λοιπά έγγραφα αυτής και εκδίδει και βεβαιώνει τα αντίγραφα ή αποσπάσματα των πρακτικών, αποφάσεων, γνωμοδοτήσεων και λοιπών εγγράφων αυτής. Γενικές διατάξεις για τις επιδόσεις,  κοινοποιήσεις και δημοσιεύσεις Άρθρ.9.-1.Οι επιδόσεις ή κοινοποιήσεις πράξεων της νομαρχιακής επιτροπής, που προβλέπονται από την απόφαση αυτή, γίνονται από όργανο της νομαρχιακήςαυτοδιοίκησης ή δημόσιας υπηρεσίας, με το ταχυδρομείο με απόδειξη, ή με τηλεγράφημα. 2.Οι δημοσιεύσεις, εφόσον δεν ορίζεται διαφορετικά, γίνονται με τοιχοκόλληση στην εξώθυρα ή άλλο μέρος του καταστήματος της νομαρχιακής αυτοδιοίκησης, που είναι προορισμένο γι’αυτόν το σκοπό. Για τις δημοσιεύσεις αυτές συντάσσεται αποδεικτικό από έναν υπάλληλο της νομαρχιακής αυτοδιοίκησης ή άλλο δημόσιο όργανο.